‘हम्प्टी शर्मा की दुल्हनिया’ और ‘बद्रीनाथ की दुल्हनिया’ जैसी सुपरहिट रोमांटिक कॉमेडी फिल्में बना चुके डायरेक्टर शशांक खेतान इस बार रोमांटिक फिल्में पसंद करने वालों के लिए एक मासूम और प्यारी सी लव स्टोरी ‘धड़क’ लेकर आए हैं। धर्मा प्रोडक्शन तले बनी, ईशान खट्टर और जाह्नवी कपूर के अभिनय से सजी ये फिल्म, ब्लॉकबस्टर मराठी फिल्म ‘सैराट’ का हिंदी रीमेक है। 4 करोड़ रुपए के बजट में बनी ‘सैराट’ ने बॉक्स ऑफिस पर 110 करोड़ रुपए से ज्यादा की कमाई की थी। फिल्म का ट्रेलर देखकर कहना गलत नहीं होगा कि ‘सैराट’ वाला कमाल ‘धड़क’ के द्वारा एक बार फिर से दोहराया जाने वाला है, क्योंकि फिल्म एक्टिंग, म्यूजिक और कहानी समेत हर डिपार्टमेंट में विनर साबित होती नजर आ रही है।